Kérdés (Kisfaludy Atala)
A rét szereti-e
Jobban hűs patakját,
Vagy patak a rétet,
Melynek életet ad ?

Virág szereti-e
Jobban a harmatot,
Vagy égi harmat a
Szomjazó virágot ?

Rózsa szereti-e
Jobban fényes napját,
Vagy a napsugár az
Értte nyiló rózsát ?

Az éj szereti-e
Jobban a csillagot,
Vagy a csillag az éjt,
Melyre fényt árasztott

Kedvesemet én igy
Sokszor kérdezgetem:
Én szeretem-e őt
Jobban vagy ő engem ?
Versek